Kada smo na novinarskoj glasali, tj. birali najbolji novinarski rad, dvoumili smo se izmežu rada *Izazovi učiteljskog poziva* novinarke Ivane Sučić i TV priloga Ivane Pletikosa, novinarke.Nove TV. Oba uratka su vrlo dobra.

*Izazovi učiteljskog poziva* nam pokazuje da je profesorima zapravo i teško s nama učenicima jer nas trebaju zainteresirati na satu, tj. privući našu pažnju, što nije nimalo lako.

Prilog *Škola prijateljstva* je također vrlo kvalitetno napravljen. Svidjelo mi se kako se u toj školi odnose prema učenicima s posebnim potrebama. Ispočetka mi je bilo žao učenika koji su na neki način ograničeni svojom poteškoćom i ne mogu sudjelovati u svim aktivnostima škole. Međutim, nakon što sam u prilogu vidjela kako se u toj školi i na koji način se radi s njima te koliko su u tom okruženju sretni , smiju se..srce mi je bilo ispunjeno! Znam da se u nekim školama prema učenicima s posebnim potrebama mnogi ne odnose korektno. Drago mi je da moja škola nije jedna od takvih jer za vrijeme odmora vidim koliko se svi učenici brinu o prijateljima kojima je u nekim stvarima potrebna pomoć. Također, drago mi je da moja škola ima i dizalo koje olakšava kretanje učenicima koji su u kolicima te da njihovi roditelji mogu biti sigurni znajući kakva atmosfera vlada u našoj školi.

U današnje vrijeme mediji škole prikazuju kao ustanove u kojima prevladava nasilje, i tome slično. Mislim kako je to loše za ugled škola, ali i loš primjer za odnos učenika prema profesorima, drugim učenicima te školskom osoblju. Mediji roditeljima daju pogrešnu sliku o školi. Zato mi se ovaj projekt jako sviđa. Ideja je zanimljiva i kreativna. Kada na televiziji čujem nešto loše o školama (na primjer – o otetoj djeci na putu do škole, profesori napali učenika, ili obrnuto), nekada me i strah otići do škole ili ići iz škole do kuće. Mediji utječu na naše osjećaje i razmišljanja. Gledajući priloge novinara koji o školama govore objektivno i pozitivno, uvidjela sam da škole i nisu tako loše, tj. da u njima ne prijeti nasilje kako nas mediji znaju uvjeravati. Vidjela sam kako je zahtjevno biti učitelj u školi, ili profesor.

Ovaj bi se projekt trebao i dalje provoditi po školama i ljudi bi trebali više saznati o tome.

Napisala: **Dorotea Rumenjak, učenica 8.e razreda**